recursal/SuperWikiNEXT-32B huggingface dataset:
**מיקולאס אלקנה** (בליטאית: **Mykolas Alekna**; נולד ב-28 בספטמבר 2002 בליטא) הוא אתלט ליטאי, סגן אלוף העולם (יוג'ין 2022) בזריקת דיסקוס.

ביוגרפיה
--------

אלקנה הוא בנו של וירגיליוס אלקנה, האלוף האולימפי ואלוף העולם בזריקת דיסקוס.

### 2021

#### אלוף העולם עד גיל 20

באליפות העולם עד גיל 20 שנערכה בניירובי, קניה זכה אלקנה במדליית זהב בזריקת דיסקוס בתוצאה של 64.04 מטר.

### 2022

#### סגן אלוף עולם

באליפות העולם שנערכה ביוג'ין, אורגון, ארצות הברית ב-19 ביולי אותה שנה הוא זכה במדליית כסף בזריקת דיסקוס בתוצאה של 69.27 מטר, אחרי כריסטיאן צ'ה שקבע שיא אליפות חדש של 71.13 מטר ולפני חברו לנבחרת אנדריוס גודז'יוס (67.55 מטר).

### 2023

#### מדליית ארד באליפות העולם

באליפות העולם שנערכה באוגוסט בבודפשט שבהונגריה זכה אלקנה במדליית ארד בתוצאה של 68.85 מטר, אחרי דניאל סטול משוודיה (71.46 מטר) וכריסטיאן צ'ה (70.02 מטר).

שיאים אישיים
------------

### אצטדיון

* זריקת דיסקוס: 69.81 מטר (2021)

קישורים חיצוניים
----------------

ויקישיתוף מדיה וקבצים בנושא **מיקולאס אלקנה** בוויקישיתוף

* מיקולאס אלקנה, באתר התאחדות האתלטיקה הבין-לאומית

הערות שוליים
------------

1. ↑  Rekordus tarp bendraamžių gerinantis Virgilijaus Aleknos sūnus į rankas jau ima ir vyrų varžybų diską  באתר lrt, ‏ 29 ביולי 2020 (בליטאית)

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14841124

 |
בואינג 737-8MAX של החברה
**סמארט וינגס** (באנגלית: **SmartWings**) היא מותג חברת תעופה זולה של חברת התעופה טרוול סרוויס הצ'כית. 
בסיסה הראשי נמצא בנמל התעופה רוזינה שבפראג.

פעילות החברה כוללת הפעלת טיסות תחת שמה, הפעלת טיסות בשמה של חברת האם, והחכרת מטוסים על צוותם לחברות תעופה אחרות.

בשנת 2017 נודע כי חברת האם טרוול סרוויס עתידה לרכז את כלל פעילותה תחת המותג "סמארט וינגס"
.

בחודש יולי 2023 פורסם שחברת ישראייר שבשליטת רמי לוי עתידה לרכוש את חברת סמארט ווינגס ובכך להפוך לחברת התעופה הישראלית הגדולה ביותר.

צי המטוסים
----------

צי המטוסים של החברה, נכון ליולי 2023:

| כלי טיס | בצי | בהזמנה | נוסעים | הערות |
| --- | --- | --- | --- | --- |
| Y | סה"כ |
| בואינג 737-700 | 2 | — | 148 | 148 |  |
| בואינג 737-800 | 23 | — | 189 | 189 |  |
| בואינג 737-900er | 2 |  | 212 | 212 |  |
| בואינג 737-8MAX | 8 | 10 | 189 | 189 |  |
| סה"כ | 35 | 10 |  |

פעילות החברה בישראל
-------------------

החל מה--30 באוקטובר 2011, החברה מפעילה 3 טיסות שבועיות בין פראג לתל אביב.
בנוסף, החברה מפעילה קו טיסות עונתי בין ברטיסלאבה לתל אביב ותל אביב אתונה (יוון) בשביל Travel Service. 

בשנת 2018 החברה מפעילה טיסות עבור ישראייר וארקיע, וטיסות ישירות לאי הספרדי טנריף במטוסי הבואינג 737-900ER.

קישורים חיצוניים
----------------

ויקישיתוף מדיה וקבצים בנושא **סמארט וינגס** בוויקישיתוף
* 

* אתר האינטרנט הרשמי של סמארט וינגס

הערות שוליים
------------

1. ↑  "Czech Airlines has new owner as Travel Service ups stake". *ch-aviation* (באנגלית). 2017-10-06. נבדק ב-2018-10-15.
2. ↑  "SmartWings fleet".
**טיקאל** (בספרדית: **Tikal**) היא עיר עתיקה של תרבות המאיה. העיר נמצאת באמצע הג'ונגלים של מחוז אל פטן שבצפון גואטמלה. כיום העיר היא חלק מפארק לאומי הנושא את שמה ובו חיים ציפורים, טוקניים, חרקים, קופים ומיני בעלי חיים נוספים שחיים בג'ונגלים של מרכז אמריקה. בשנת 1979 הצטרפה טיקאל לרשימת אתרי מורשת עולמית של אונסק"ו.

היסטוריה
--------

מראה בטיקאל
ההתיישבות הראשונה של בני אדם בטיקאל החלה בשנת 600 לפנה"ס. השבטים שישבו שם בתקופה זו היו פרימיטיביים ולכן המבנים העתיקים ביותר מתוארכים לשנת 300 לפנה"ס. העיר נבנתה ככפר קטן בהתחלה, ואט אט גדלה והתפתחה. רק בשנת 300 לספירה הפכה העיר למרכז חשוב של בני המאיה. כיום ידועים למעלה מ-30 מושלים ששלטו בעיר, הראשון שבהם - יאך א'ב ח'וק (Yax Ehb' Xook בשפת המאיה) במאה הראשונה לספירה, עד לאחרון שבהם שהחל את תקופת שלטונו בשנת 869 לספירה - המושל הסאו צ'אן קאוואיל השני (Hasaw Chan K'awiil II בשפת המאיה). הסברה המוכרת כיום היא שהעיר ננטשה במאה ה-10.

המבנים החשובים של העיר נבנו בין השנים 550–850 לספירה וכוללים את המקדשים הרבים והמרשימים שמהווים חלק ממנה וכן האטרקציה התיירותית המרכזית שבה. הם מכסים שטח של כ-2.5 קמ"ר. המבנים הושפעו רבות מסגנונות בנייה של תרבויות מקסיקניות שכנות. ארכאולוגים רואים בתרבות שחיה בטאוטיווקאן, היום בפאתי מקסיקו סיטי, כאחת המשפיעות המרכזיות על האדריכלות של רוב המבנים החשובים בעיר.

בין השנים 560–690 לספירה ישנו פער הנקרא "פער טיקאל", שמתבטא בחוסר השפעה על עולם המאיה, וחיסול חלקים ממצבות וכתובות. ממצאים חדשים מגלים שבתקופה זו הייתה טיקאל כבושה על ידי שושלת מלכי הנחש, שליטי העיר קלקמול.

קיומה של העיר דווח לראשונה על ידי נזיר ספרדי בשם אנדרס דה אוונדאניו, אך גילויה הרשמי של העיר מיוחס למושל פטן ב-1848, מודסטו מנדס. בתחילה הייתה העיר חבויה היטב בתוך הג'ונגל, אך עם גילוי המבנה הראשון שבה התבצעה חפירה ארכאולוגית רחבת היקף שחשפה את המקום כולו. חלק מהמבנים מכוסים עדיין בתלים חוליים ובצמחיה עבותה המאפיינת את הג'ונגל. לא כל המקדשים נחשפו לחלוטין על ידי הארכאולוגים שחפרו במקום ועדיין ניתן לראות ראיות לכך שהעיר הייתה נטושה ומוסתרת במעמקי הג'ונגל כמעט 1,000 שנה.

תיירות
------

העיר הקרובה ביותר לטיקאל היא העיר פלורס (בספרדית: flores, "פרחים"), אי קטן ומיושב בלב אגם פטן-איצה (Peten-Itza). בעיר שדה תעופה קטן המשרת טיסות פנים בגואטמלה וכן כמה מדינות שכנות.

קישורים חיצוניים
----------------

* | מיזמי קרן ויקימדיה |
| --- |
| ויקימסע מדריך למטייל בוויקימסע: **טיקאל** |
| ויקישיתוף תמונות ומדיה בוויקישיתוף: **טיקאל** |
* 

* אתר האינטרנט הרשמי של טיקאל
* אודות הגילוי והמחקר באתר
* אודות טיקאל
* טיקאל, באתר אנציקלופדיה בריטניקה (באנגלית)
* טיקאל, באתר אנציקלופדיית ההיסטוריה העולמית (באנגלית)

הכיכר הגדולה בטיקאל

הכיכר הגדולה בטיקאל

| Flag of GuatemalaFlag of Guatemala סמל אונסק"וסמל אונסק"ו אתרי מורשת עולמית בגואטמלה |
| --- |
| 

|  |
| --- |
| אנטיגואה גואטמלה • טיקאל • הפארק הארכאולוגי והריסות קיריגואה • הפארק הארכאולוגי הלאומי טקליק אבח |

 |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb155666978 (data)
* NARA: 10045363
* SUDOC: 069384819
* VIAF: 316429628
* WorldCat (עם VIAF): 316429628

 |
**Mall Zichron** is an open shopping center located next to Highway 4, at the foot of the Zikhron Ya'akov local council. The complex has a variety of shops and restaurants, as well as a movie theater belonging to the Israeli Planet chain תבנית:Refn. The mall was first opened to the general public in 2014.

About the shopping center
-------------------------

The shopping center consists of two separate structures: northern and southern. The southern structure is the larger and older of the two, and contains most of the center's stores. The northern structure mainly includes clothing stores. Both structures include two floors, with the second floor of both buildings connected by a bridge. On the second floor is an entertainment complex, which includes restaurants and a movie theater owned by the Yes Planet chain תבנית:Refn .

Transportation in the area
--------------------------

A shared business area for Zikhron Ya'akov, Jisr az-Zarqa, Fureidis and the Hof HaCarmel Regional Council next to the shopping center is in planning. To the west of the center is the old Zikhron Ya'akov train station that closed down in 1996. There is a preliminary plan for the construction of a new train station adjacent to the complex as part of the project to double the coastal railway line, but it seems that the station will not be built in the coming years תבנית:Refn .

The name
--------

The shopping center's name can be read as Mul Zikhron (מוּל זכרון) - 'Across from Zikhron' in Hebrew - or Mol Zikhron (מוֹל זכרון - Mol sounds like the english word 'mall' - Zikhron's Mall). The more commonly used name of the two among Zikhron Ya'akov's residents is Mul Zikhron. Another common name for it is "Ha-mol/Ha-mall" (המוֹל) - "the ['mall' in English]".
הרב **נפתלי צבי יהודה שפירא** היה רב וראש ישיבה ישראלי.

ביוגרפיה
--------

הרב נפתלי צבי יהודה נולד בשנת תשט"ו לאביו הרב משה שמואל שפירא ראש ישיבת באר יעקב ולאמו הרבנית מרת ציפורה בת הגאון רבי אהרן ויינשטיין זצ"ל ראש ישיבת בית יוסף דנובהרדוק.

נקרא על שם זקנו הנצי"ב מוולואזין.

את חינוכו כילד קיבל בבני ברק ע"פ עצת הגרי"ז מבריסק שהורה לאביו לעבור לבני ברק בשל חינוך הילדים. בישיבה גדולה למד בצל אביו בישיבת באר יעקב שם ניכר בגאונותו ובכישרונו העצום. לאחר מכן בעצת אביו נשלח לישיבת ליקווד שם זכה ללמוד תורה מפי הגאון הרב שניאור קוטלר.

### נישואיו

בהגיעו לפרקו נשא את בתו של הרב בן ציון נוימן שנפטר בצעירותו.

גם לאחר נישואיו המשיך ללמוד בישיבת באר יעקב, וכבר בשנה הראשונה לאחר נישואיו ביקש ממנו אביו לשמש כבעל תוקע בהיכל הישיבה, וכן שימש כבעל תפילה בימים הנוראים, ולאחר מספר שנים החל בהוראת אביו למסור שיעורים בישיבה.

### ישיבת שערי שמועות

בשנת תש"ע לאחר פטירת אביו הקים את ישיבת שערי שמועות יחד עם אחיינו הרב אריה שפירא ועמד בראשה תוך שמוסר שיעורים כסדר לבחורי הישיבה. כמו כן היה טס לחו"ל למען ביסוס הישיבה.

### שנותיו האחרונות

בשנותיו האחרונות חלה בסוכרת וסבל ייסורים נוראים. למרות זאת, המשיך למסור שיעור כללי בערך אחת לחודש, ולהגיע לסעודה שלישית בישיבה שם היה שר עם התלמידים בעיקר את שירי אביו וחידושי המגיד מדובנא. בשנה האחרונה לחייו הדרדר מצבו והוא התנייד על כיסא גלגלים ולא שימש כבעל תוקע עקב מצבו. בשבת זכור האחרונה לחייו הגיע לישיבה וקרא בתורה, אך ביום שלישי שלאחר מכן החל להידרדר מצבו והוא פונה לבית החולים תל השומר, ובשבת קודש פרשת שמיני בחצות לילה השיב את נשמתו לבוראו. ההלוויה התקיימה במוצאי שבת ולאחר מכן נטמן בבית החיים פוניבז' בסמוך לאביו.

### מקום מגוריו

התגורר בבאר יעקב אך גם בישיבתו הוקצתה לו דירה שם התגורר בשבתות.

### חיבורים

בשנותיו האחרונות חיבר את הספר "בית שערים" ובהם שיעוריו שמסר בישיבה.
פירוש נוסף ערך זה עוסק בצייר. אם התכוונתם לרבי משה בן מימון (הרמב"ם), ראו רמב"ם.

**משה לבוביץ מימון** (4 בפברואר 1860 – 1924; ברוסית: **Моисей Львович Маймон**) היה צייר יהודי-רוסי, מראשוני האמנים הידועים בקרב יהדות רוסיה. נכדו של הסופר אלכסנדר זיסקינד מימון.

קורות חיים
----------

משה מימון נולד בעיר וולקוביסק שבפולין (היום בבלארוס). בנעוריו הוכשר כשען ולמד את אמנות הציור בוויטבסק (אצל יהודה פן), בווילנה ובוורשה. בשנת 1880 היה בין ראשוני היהודים שהתקבלו ללימודים באקדמיה המלכותית לאמנות בסנקט פטרבורג. קבלתו נעשתה על סמך ציורו הנודע "האנוסים", עליו זכה לאותות הוקרה. לימודיו באקדמיה הסתיימו בשנת 1883. בתערוכות האקדמיה בשנים 1884 ו-1885 מימון זכה למדליות כסף. בשנים מאוחרות יותר היה בין חברי האגודה לעידוד אמנים יהודיים.

שמו של מימון זכה לפרסום באימפריה הרוסית. לאחר סיום לימודיו הוזמנו אצלו ציורים מבני אצולה ובכירי הממשל. בשנת 1900 הוצגו על ידו פורטרטים של הצאר ובני משפחתו. האקדמיה לאמנות "סנט איירין וסנט סבסטיאן" זיכתה אותו במדליית הוקרה.

מלבד חשיבותו של מימון כפורץ דרך עבור אמנים יהודים בתקופתו, עבודותיו עסקו בסיפורי התנ"ך ובהיסטוריה של העם היהודי. שתי עבודותיו המוכרות ביותר הן "האנוסים" ו"החשמונאים". מלבדן יצר סדרת ציורים על אישים בתנ"ך ונשים בתנ"ך, ציור "האינקויזיציה" (1893), הציור "לאחר הפוגרום" ואחרים.

מימון ערך עבודת חקר בטרם החל ביצירותיו ולצורך ציור "האנוסים" קיים מסע להכרת חיי היהודים בספרד. עבודתו זכתה להכרה בינלאומית בתקופת חייו: בשנת 1904 הוצגו תשע מיצירותיו בתערוכה העולמית בסנט לואיס ובשנים 1916–1917 בתערוכה עולמית נוספת. 

זכרונותיו הודפסו על ידו בקובץ "סיפור של תמונה".

נפטר בסנקט פטרבורג בשנת 1924.

עבודותיו מוצגות כיום במוזיאונים של משפחות אצולה, באקדמיה הצבאית לצוערים של צבא רוסיה ובמוזיאונים בלונדון ובניו יורק.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **תמונות משה מימון** |

* משה מימון, באתר "Find a Grave" (באנגלית)

סקירת חייו באנצקלופדיה היהודית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007507715105171
* VIAF: 311119633
* WorldCat: viaf-311119633

 |
קובץ:Bodleian Library MS. Barocci 227, fol. 1r.png חיבורו של אנטיוכוס בספרייה הבודליינית, הרבע הראשון של המאה ה-14.
**אנטיוכוס הנזיר** (ביוונית: Άντίοχος ό Μοναχός, **אנטיוכוס מונכוס**; פעל במאה ה-7), הידוע גם כ**אנטיוכוס ממר סבא** (Αντίοχος Σαβαΐτης), היה נזיר וסופר נוצרי.

אנטיוכוס ככל הנראה נולד ליד אנקירה (כיום אנקרה, טורקיה). הוא חי תחילה כמתבודד, ולאחר מכן הפך לנזיר וארכימנדריט של הלאורה המפורסמת של מנזר מר סבא במדבר יהודה. הוא היה עד לפלישה הפרסית לארץ ישראל בשנת 614, ולטבח של 44 מחבריו על ידי הבדואים.

בשנת 619, חמש שנים לאחר כיבוש ארץ ישראל על ידי ח'וסרו השני מלך פרס, נכבשה אנקירה ונחרבה על ידי הפרסים, מה שאילץ את הנזירים של מנזר אטלין השכן לעזוב את ביתם, ולעבור ממקום למקום. מכיוון שלא היו יכולים לשאת עמם ספרים רבים, ביקש אב המנזר אוסטאתיוס מחברו אנטיוכוס לחבר קיצור של כתבי הקודש לשימושם, וגם תיאור קצר על מות הקדושים (המרטירים) של 44 הנזירים של סבאס.

בהיענות לבקשה זו כתב אנטיוכוס חיבור הידוע בשם "הפנדקטים של כתבי הקודש" (ב-130 פרקים, שהמתרגם הלטיני טעה וחשב זאת למספר הדרשות). זהו אוסף של משפטי מוסר, שאוב מהכתובים ומסופרים כנסייתיים מוקדמים. הוא גם כתב אקסומולוגיזיס (*Exomologesis*) או תפילה, שבה הוא מספר על הסבל שפקד את ירושלים מאז הפלישה הפרסית, ומתחנן לרחמי אלוהים לרפא את תחלואיה הרבים של עיר הקודש. נראה כי יצירות אלו נכתבו בתקופה שבין כיבוש ארץ ישראל על ידי ח'וסרו לבין כיבושה מחדש על ידי הקיסר הביזנטי הרקליוס בשנת 628.

פרק המבוא של ה"פנדקטים" מספר על מות הקדושים של הנזירים; הפרק האחרון שלו מכיל רשימה של כופרים משמעון הקוסם ועד לחסידיו המונופיזיטים של סוורוס מאנטיוכיה (אנ'). הספר הוא בעל ערך מיוחד בשל קטעי היצירות שנמצאים בו, שאינם קיימים עוד; לסופר היה עניין, שלא היה רווח אז, בספרות הנוצרית הקדומה.

בליטורגיה האורתודוקסית המזרחית (אנ') מיוחסת לו אחת התפילות.

הועלתה ההשערה הייתה כי אנטיוכוס היה אותו אדם כמו הנזיר ממנזר מר סבא סטרטגיוס (אנ'), שכתב תיאור של כיבוש ירושלים בידי הפרסים. אולם זה לא הוכח.
**יגור וסבולודוביץ' פיליפנקה** (בבלארוסית: **Ягор Усеваладавіч Філіпенка**; נולד ב-10 באפריל 1988) הוא כדורגלן בלארוסי ממוצא יהודי המשחק בעמדת הבלם בקבוצת אורל מליגת העל הרוסית. בעבר שיחק בנבחרת בלארוס. אף על פי שלפיליפנקה אין אזרחות ישראלית, הוא לא נחשב כזר כאשר שיחק בישראל, עקב מוצאו היהודי.

קריירה
------

פיליפנקה נולד במינסק בברית המועצות (כיום עיר הבירה של בלארוס). סבתו מתגוררת בישראל. החל לשחק כדורגל במחלקת הנוער של מינסק. בגיל 13 עבר למחלקת הנוער של באטה בוריסוב. בשנת 2006 בגיל 18 החל לשחק בקבוצה הבוגרת, עמה זכה בשתי אליפויות בשתי עונותיו הראשונות.

ב-2008 חתם בספרטק מוסקבה הרוסית, אך לא קיבל דקות רבות בקבוצה והושאל לטום טומסק, סיביר נובוסיבירסק וקבוצת נעוריו באטה בוריסוב. בפברואר 2012 חזר לבאטה בוריסוב וזכה עמה בשלוש אליפויות רצופות.

ב-5 בינואר 2015 חתם במאלגה הספרדית לשנתיים וחצי. ב-13 בינואר ערך את הופעתו הבכורה בקבוצה בהפסד 3 - 2 ללבאנטה בגביע הספרדי.

ב-14 ביוני 2016 חתם פיליפנקה בקבוצת מכבי תל אביב לשנתיים, וזאת לאחר שאושר לקבוצה להחתימו כשחקן שאינו זר. ב-7 ביולי ערך פיליפנקה את הופעתו הבכורה בקבוצה ביצחון 0–1 על גוריצה בסיבוב הראשון של מוקדמות הליגה האירופית ל-2016/2017. ב-8 בינואר הושאל למ.ס. אשדוד עד לסוף העונה, ובסיומה עזב את מכבי תל אביב וחזר לקדנציה נוספת בבאטה בוריסוב.

### נבחרת בלארוס

ב-12 בספטמבר 2007 ערך את הופעתו הבכורה בנבחרת בהפסד 1:0 לסלובניה במוקדמות יורו 2008. ב-10 בספטמבר 2013 הבקיע את שערו הראשון בנבחרת בהפסד 4:2 לצרפת במוקדמות מונדיאל 2014.

קישורים חיצוניים
----------------

ויקישיתוף מדיה וקבצים בנושא **יגור פיליפנקה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* מערכת וואלה! ספורט‏, יגור פיליפנקה: "אני מקווה להשתפר ולחזור למכבי תל אביב בעונה הבאה", באתר וואלה!‏, 14 בינואר 2018

הערות שוליים
------------

1. ↑  נדב צנציפר, אייל גולסה סיכם עקרונית במכבי תל אביב, באתר ynet, 18 ביוני 2016
2. ↑  מערכת ONE, ‏הראשון של יוסי: צפו בבניון נותן 0:1 למכבי בגוריצה, באתר ONE‏, 7 ביולי 2016
**סמל איראן** (בתו מחשב: ☫) כולל את שמו של אללה באותיות ערביות מסוגננות.
הסמל עוצב בידי חאמיד נאדימי, ואושר על ידי רוחאללה ח'ומייני ב-9 במאי 1980.

משמעות הסמל
-----------

הסמל מציג ארבעה סהרונים ובמרכזו חרב. מעל החרב ניצב כתר.

### השהאדה והסהרונים

תחילת השהאדה מופיעה במרכז הסמל בסטייליזציה ייחודית. הדגשת חלקיו השונים של הסמל יוצרת את חלקה הראשון של השהאדה - لَا إِلٰهَ إِلَّا ٱللَّٰهُ (אין אלוהים מלבד אללה), באופן הבא:

צורת הכתיבה הייחודית נועדה לייצג את ייחוד האמונה האסלאמית ואת מעמדה המרכזי בחיי הרפובליקה האסלאמית.

### החרב

חרב מופיעה במרכז הסמל וחוצה את המילה "אללה". היא מסמלת כוח, עוצמה ומוכנות להגן על האמונה האסלאמית ועל ערכי המהפכה.

### הסהרונים

סהרונים הם מייצגים מובהקים של דת האסלאם. ארבעה סהרונים מופיעים סביב החרב, כל אחד מהם פונה לכיוון אחר. הם מסמלים אחדות, התאחדות וניצחון. יחד עם החרב, הם יכולים לייצג את חמשת עמודי האסלאם.

### הספר

צורת הסהרונים בשילוב קת החרב יוצרת צורה של ספר פתוח. הספר מסמל ידע, חינוך וקידמה. ייתכן שהוא מייצג גם את החשיבות של לימודי האסלאם והקריאה בקוראן.

### משמעויות נוספות

בראש החרב מופיע כתר, המזכיר בצורתו את רעמת האריה מסמליה הקודמים של איראן.

צורת הסמל הכללית מזכירה מסגד, וניתן לראות בו ייצוג של האמונה האסלאמית והחשיבות שלה בחיי החברה האיראנית.

גלריה
-----

* סמל כורש בתקופת הממלכה האחמניתסמל כורש בתקופת הממלכה האחמנית
* סמל שושלת פראבהארסמל שושלת פראבהאר
* האריה והשמש בסמלה הרשמי של ממלכת פרס,1423-1907האריה והשמש בסמלה הרשמי של ממלכת פרס,1423-1907
* סמל המדינה האימפריאלית של איראן בימי שושלת פהלווי, 1907-1979סמל המדינה האימפריאלית של איראן בימי שושלת פהלווי, 1907-1979
* הדגשת חלקיו השונים של הסמל הנוכחי יוצרת את חלקה הראשון של השהאדההדגשת חלקיו השונים של הסמל הנוכחי יוצרת את חלקה הראשון של השהאדה

קישורים חיצוניים
----------------

| עיינו גם בפורטל: |
| --- |
|  | **פורטל איראן** |

ויקישיתוף מדיה וקבצים בנושא **סמל איראן** בוויקישיתוף

| סמלי מדינות אסיה |
| --- |
| מדינות | אוזבקיסטן • אזרבייג'ן • איחוד האמירויות הערביות • אינדונזיה • איראן • אפגניסטן • ארמניה • בהוטן • בחריין • בנגלדש • ברוניי • גאורגיה • הודו • המלדיביים • הפיליפינים • הרפובליקה הסינית • הרפובליקה העממית של סין • וייטנאם • טג'יקיסטן • טורקיה • טורקמניסטן • יפן • ירדן • ישראל • כווית • לאוס • לבנון • מונגוליה • מזרח טימור • מיאנמר • מלזיה • מצרים (סיני) • נפאל • סוריה • סינגפור • סרי לנקה • עומאן • עיראק • ערב הסעודית • פקיסטן • קוריאה הדרומית • קוריאה הצפונית • קזחסטן • קטר • קירגיזסטן • קמבודיה • קפריסין • רוסיה • תאילנד • תימן |  |
| שטחים תלויים | אבחזיה • אג'ריה • אי חג המולד • איי קוקוס • דרום אוסטיה • הונג קונג • הטריטוריה הבריטית באוקיינוס ההודי • הרשות הפלסטינית • מקאו • צפון קפריסין |
| אירופה • אפריקה • אסיה • אוקיאניה • אמריקה הצפונית • אמריקה הדרומית |
שתי קופסאות של הופיה
**הופיה** או ברבים הופייס (בהולנדית: Hopje; מכונה גם Haagsche Hopjes, הופייס מהאג) הם סוג של ממתקים הולנדיים בטעם קל של קפה וקרמל שמקורם במאה ה-18.

היסטוריה

ההופיה קרוי על שמו של הברון הנדריק הופ (Hendrik Hop) שנזכר כשליח בבריסל כאשר הצרפתים פלשו לבלגיה ב-1792. הוא עבר לדירת כמה חדרים מעל הקונדיטורייה של ואן הארן וניוורקרק. הוא היה מכור לקפה והסיפור מספר שלילה אחד השאיר את הקפה שלו עם סוכר ושמנת על התנור, שם הוא התאדה. כשטעם את החומר שהתקבל, הוא אהב את זה. הרופא שלו יעץ לו לא לשתות קפה אז הוא ביקש מהקונדיטור תיאודורוס ואן הארן להכין לו כמה "גושי קפה". לאחר כמה ניסויים, ואן הארן יצר ממתק עשוי מקפה, קרמל, שמנת וחמאה. הברון הופ הנלהב היה להוט לתת לאורחיו לנסות את ה-'Hopjes' שלו, שזכה במהירות לפופולריות. יורשו של ואן הארן בסופו של דבר אף קיבל הזמנות מחו"ל למוצר.

מאפיינים ואוטנטיות

מאפיין טיפוסי להופיה הוא שהוא לא נדבק ושהוא לא מתרכך עם הזמן. J.P. Rademaker העתיק את ההופייס ושיווק אותם כ"Haagsche Hopjes האמיתיים היחידים". הוא היה הראשון שעטף את הממתקים האישיים בנייר מודפס, מה שלא היה רגיל באותה תקופה. Rademaker ו-Nieuwerkerk התדיינו במשך שנים רבות. כאשר חברת Rademaker ברוטרדם השתלטה על Nieuwerkerk ב-1949, הסכסוך נמשך בין שתי חברות Rademaker במשך 40 שנה, עד שפסיקה משנת 1989 של ועדת קוד הפרסום ההולנדית הורתה ל-Rademaker לחדול משימוש במונח "Haagsche Hopjes האמיתית היחידה". נכון לעכשיו, עטיפות Rademaker Hopjes מציגות את הביטוי "Alleen Echt Met Dit Merk" (רק אמיתי עם מותג זה).

מוזיאון

בין השנים 1990 לבין 1998 היה בהאג מוזיאון בשם Museum voor het Haagsche Hopje, שהוקדש להופיה ולהיסטוריה שלו, הוא היה ממוקם בבניין המונומנטלי Oude Molstraat 30. המוזיאון נסגר מאז.

Rademaker נמצאת בבעלות RBV Leaf, חלק מקבוצת CSM, מאז 1999.

הערות שוליים
------------


1. ↑  "A short history of The Hague". *denhaag.nl*. 2011-11-28. נבדק ב-2022-12-17.
2. ↑  "The Hague Daily Photo". *thehaguedailyphoto.blogspot.com*. נבדק ב-30 באוגוסט 2015. `{{cite web}}`:  (עזרה)
3. ↑  "Museum voor Haagsche Hopje, the Hague". אורכב מ-המקור ב-2010-07-21. נבדק ב-2010-07-24.
**אנרגיה היברידית** (באנגלית:**Hybrid Power**) היא מערך אנרגיה המשלב בתוכו טכנולוגיות שונות לייצור אנרגיה. מערכות היברידיות לייצור אנרגיה לעיתים קרובות מכילות רכיב של אנרגיה מתחדשת (כגון לוחות סולאריים, שמתבססים על השמש), המאוזן באמצעות צורה שנייה של הפקת אנרגיה כגון תא דלק או סוללה, כאשר המטרה היא לספק חשמל, חום או צורות אחרות של אנרגיה בצורה היעילה ביותר.

מנוע היברידי
------------

מנוע היברידי הוא מנוע המורכב משני סוגי מנועים, לרוב מנוע בעירה פנימית ובנוסף מנוע חשמלי. המטרות בשילוב המנועים הן ניצול טוב יותר של דלק, חיסכון בעלות נסיעה, ופליטת מזהמים מופחתת מהמכונית. בחלק מהמנועים ההיברידיים יהיה שימוש במנוע בעירת דלק פנימית על מנת שתהיה הטענה לגנרטור. הגנרטור מטעין את מנוע העזר החשמלי, ממנו יוצא כוח אל הגלגלים לפי הכוח הנדרש. שאר המנועים ההיברידיים משתמשים במנוע הבעירה הפנימית אשר מונע בדלק וכן במנוע העזר החשמלי בו זמנית על מנת להניע את הרכב.

תאים סולאריים היברידיים
-----------------------

תאים סולאריים היברידיים משלבים יתרונות של חומרים אורגניים ושל קרינת השמש, ומפיקים מהם חשמל. תא פוטו-וולטאי (או תא סולארי) הוא התקן סולארי להפקה ישירה של אנרגיה חשמלית על ידי קליטת קרינה אלקטרומגנטית (אור מן השמש). בתאים סולאריים היברידיים, חומר אורגני משולב עם חומר מוביל אלקטרונים כדי ליצור שכבה פוטו-אקטיבית (שכבה העשויה מחומר המגיב בשינוי כימי או פיזי להארה). מערכת פוטו-וולטאית טיפוסית מכילה פאנלים סולאריים, שכל אחד מהם מונה מספר תאים סולאריים, המייצרים חשמל. תאים סולאריים היברידיים יכולים להיות מותקנים על הקרקע או על הגג. הם יכולים להיות מקובעים, או לעקוב אחר השמש על פני השמים.

טורבינות רוח היברידיות
----------------------

טורבינות רוח היברידיות משתלבות עם מקורות ייצור אנרגיה אחרים. חלק מטורבינות הרוח ההיברידיות משלבות דיזל (דלק) עם טורבינות רוח כדי לייצר חשמל. הם נועדו להגדיל את הקיבולת (כוח, אנרגיה) ולהפחית את העלות ואת ההשפעה הסביבתית. טורבינות רוח היברידיות שימושיות בעיקר בימים בהם יש כוח מניע מספק מהרוח. הטורבינות הן מערכות המיועדות לספק חשמל רוב הזמן במקומות בהם אין רשת חשמל ארצית. לטורבינות רוח היברידיות יש מגוון שימושים כגון: הפקת חשמל למתקנים חקלאיים, ייצור חשמל למתקני תקשורת שאינם מחוברים לרשת ולבתים שאינם מחוברים לחשמל ועוד.

שילוב טורבינות רוח ותאים סולאריים
---------------------------------

שילוב טורבינות רוח ותאים סולאריים הוא למעשה שילוב של שני מתקנים לייצור חשמל ממקורות אנרגיה שונים. מטרת השילוב היא להפיק כמה שיותר אנרגיה במשך כמה שיותר שעות ביממה על ידי שימוש במשאבי הטבע היום-יומיים מבלי לזהם. המתקן מורכב מתאי שמש ומטורבינות רוח. תאי השמש במתקן סופגים את קרינת השמש, ובאמצעות חומר מוליך למחצה ממירים אותה לחשמל. במקביל, טורבינות הרוח משתמשות באנרגיית הרוח ובעזרת גנרטור ומפיקות ממנה חשמל. המתקן משלב את היתרונות של השניים ובכך יוצר מתקן בעל יעילות גבוהה יותר.

ראו גם
------

* אנרגיה מתחדשת
* אנרגיה ירוקה
* אנרגיה חלופית
* אנרגיה סולארית
* אנרגיה הידרואלקטרית
* אנרגיית רוח

  

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007549351705171
* LCCN: sh98006694

 |
**יחסי איראן-טייוואן** הם מערכת היחסים הדיפלומטית בין המדינות טאיוואן ואיראן.

לשתי המדינות היו יחסים דיפלומטיים רשמיים בין 1942 ל-1971. ב-1971 הסתיימו היחסים המדיניים בין שתי המדינות ונסגרו שגרירויות שתי המדינות. איראן הצביעה נגד הארכת החברות של טאיוואן באו"ם. למועצה לפיתוח סחר חוץ של טייוואן (TAITRA) יש משרד בטהרן. 

בשנת 2018 איראן הייתה שותפת הסחר ה-35 בגודלה של טייוואן. הסחר בין שתי המדינות ב-2018 עמד על יותר מ-1.59 מיליארד דולר. הייצוא העיקרי של טייוואן לאיראן כלל פלדה, התקני אחסון ופוליוויניל כלוריד. הייצוא העיקרי של איראן לטייוואן כלל נפט, אלומיניום ופלדה.

היסטוריה
--------

בעקבות נפילת הממשלה הלאומית הסינית ובריחתה לטייוואן, איראן לא הכירה בתחילה בעצמאותה של טאיוואן. בתקופה זו שגריר איראן ביפן היה אחראי גם על שגרירות איראן בטאיוואן.

איראן הצטרפה לברית האנטי-קומוניסטית של בגדאד, וכוננה יחסים דיפלומטיים עם הממשלה בטייוואן הידועה בשם הרפובליקה הסינית. בשתי ההזדמנויות האשימה סין את איראן בסוגיה זו, אך "האימפריאליזם האמריקאי" הוצג כאשם העיקרי בעמדות שאימצה טהראן. 

בביקור רשמי בטאיוואן בשנת 1958, נפגש מוחמד רזה פהלווי, השאה האיראני, עם הגנרל צ'יאנג קאי-שק, נשיא טייוואן.
**בן ארנון** (נולד ב-15 באוקטובר 1998) הוא מעבד מוזיקלי, מלחין, מפיק, שחקן ומחזאי ישראלי.

ביוגרפיה
--------

בן ארנון נולד ב-1998 בכפר סבא וגדל והתחנך ברעננה. כילד, למד במגמת התיאטרון של תיכון אביב, ובמגמת המוזיקה של כפר הנוער דוד רזיאל.

בשנת 2019 החל את לימודיו ברימון בית ספר למוזיקה במסלול הפקה מוזיקלית, והתמחה בכתיבה למחזות זמר תחת מסלולו של אוהד חיטמן. בסיום לימודיו, הצטרף לסגל ההוראה ומשמש עד היום כמנהל מוזיקלי ומנצח בבית הספר.

בשנת 2023 סיים את קורס המחזאות של התיאטרון הקאמרי, בהנחייתם של גור קורן ואיה קפלן.

### תיאטרון

בשנת 2021, בעודו סטודנט, הצטרף לצוות המוזיקלי של המחזמר ״השנה היפה בחיי״ של אוהד חיטמן בתיאטרון הבימה, תחת ניהולו המוזיקלי של ליאור רונן. באותה שנה, שימש גם כעוזר במאי ליותם קושניר במחזמר ״עמירם״, במסגרת חג המחזמר בניהולו של אורי פסטר. בנוסף, שימש כמנהל מוזיקלי בפסטיבל תיאטרונטו לזכרו של יעקב אגמון, ויצר את המופע ״הפזמון של אגמון״ בו אירח את גילה אלמגור, גלית גיאת, שמעון מימרן ועוד.

בשנת 2022, השתתף בפסטיבל ״פותחים במה״ של תיאטרון בית ליסין, עם המחזמר המקורי ״השף הרזה״ אותו כתב, הלחין וניהל מוזיקלית. באותה שנה, הלחין וניהל מוזיקלית את ההצגה ״המלך ככה״ בתיאטרון אורנה פורת לילדים ונוער. בנוסף, החל לשחק במחזמר ״הפונדק״ כחזי בתיאטרון הסימטה, ומאוחר יותר בתיאטרון הקאמרי.

בשנת 2023, השתתף בפסטיבל ״כאן ועכשיו״ של התיאטרון הקאמרי, עם המחזמר המקורי ״הShotרות״ אותו כתב, הלחין וניהל מוזיקלית. באותה שנה, כתב עיבודים למחזמר ״סוף העולם שמאלה״ של תיאטרון חיפה בשיתוף עם התיאטרון הארצי, בבימויו של אודי גוטשלק.

בשנת 2024, כתב עיבוד למחזמר "Dreamgirls" בברודווי, תחת הפרוייקט Broadway Sitzprobe Experience של סת׳ רודצקי. באותה שנה, הלחין וניהל מוזיקלית את ההצגה ״אוף לי צפוף לי״ בתיאטרון חיפה.

### מוזיקה

בשנת 2022 הוציא בן ארנון את סינגל הבכורה שלו ״פיטר פן״. הופעותיו של בן מאופיינות בהרכב נגנים גדול, וקורות אחת ל4 שנים.

בשנת 2023 הפיק את השיר "Stop״ של מאיה דוידוף, לסדרה ״מלאך משחית״ של כאן 11 וענני הפקות.

בשנת 2024 החל להפיק לחברת Artlist יחד עם מאיה דוידוף.

קישורים חיצוניים
----------------

* בן ארנון ברשת החברתית פייסבוק
* בן ארנון ברשת החברתית אינסטגרם
* ניהול אישי, ירדנה אסולין

הערות שוליים
------------

1. ↑  "גילה אלמגור בפזמון של אגמון, פסטיבל תיאטרונטו". 2021.
2. ↑  גילה אלמגור בפזמון של אגמון, פסטיבל תיאטרונטו, ‏2022
3. ↑  "השף הרזה בפסטיבל פותחים במה, תיאטרון בית ליסין". 2022.
4. ↑  "המלך ככה, תיאטרון אורנה פורת". 2023.
5. ↑  הפונדק, תיאטרון הקאמרי, ‏2022
6. ↑  סוף העולם שמאלה, תיאטרון חיפה, ‏2023
7. ↑  "Dreamgirls Broadway Sitzprobe Experience". 2024.
8. ↑  אוף לי צפוף לי, תיאטרון חיפה, ‏2024
9. ↑  פיטר פן, Youtube, ‏2022
**Jask-2** הוא טיל שיוט איראני שמשוגר מצוללת ודומה לנאסר-1 שמשוגר נגד ספינות. הוא מיועד לירי מצוללות גדיר וניתן לשגר אותה גם על ידי צוללות מסוג פתה (אנ').

היסטוריה
--------

לפי כמה מקורות הטיל הוצג לראשונה כמודל בתערוכת לסטודנטים מהאוניברסיטה הימית האימאם חומייני בנושהר (אנ') בספטמבר 2012. במאי 2017, דיווחו האיראנים על ניסוי טיל השיוט Jask-2 בפעם הראשונה, אולם הניסויים כשלו. ב-25 בפברואר 2019, האיראנים ניסו בהצלחה את הטיל ופרסמו צילום שלו נורה מצוללת מסוג גדיר. ב-11 בספטמבר 2020, פקיד בצי האיראני טען כי טילי השיוט Jask-2 יוצרו בכמות גדולה. חוסיין חנזדי (אנ') אמר גם כי איראן מעוניינת להרחיב את הטווח של Jask-2 ועובדת על פיתוח טיל **Jask-3**.

מאפיינים
--------

 שיגור מצוללת גדיר
משערים כי הטיל מוקף בטורפדו, עם הנעה ימית משלו המאפשרת לו לצאת מתוך צינור הטורפדו (אנ') של צוללת באופן שבו טילים קונבנציונליים לא יכולים. משקלו הקל, גודלו וכושר הציפה השלילי של הטיל מאפשרים לו לעשות זאת. הטיל נפרד מהטורפדו ברגע שהוא עוזב את הים. לטיל טווח של 35 קילומטר.

ראו גם
------

* חליג' פארס
* קאדר
* קדיר
* חאטף-7
* 3M-54 Klub

הערות שוליים
------------

1. ↑  "Iranian Submarine Fires Cruise Missile in War Game (+Video) - Politics news - Tasnim News Agency". *www.tasnimnews.com*. אורכב מ-המקור ב-2020-09-11.
2. ↑  "Range of Iranian Submarine-Launched Missile Extended - Politics news - Tasnim News Agency". *www.tasnimnews.com*. אורכב מ-המקור ב-2020-09-14.

| איראןאיראן רקטות וטילים בליסטיים איראניים |
| --- |
| משתמשים | משמרות המהפכה האסלאמיתמשמרות המהפכה האסלאמית משמרות המהפכה האסלאמית • חזבאללהחזבאללה חזבאללה • חות'יםחות'ים חות'ים | סמל איראן |
| רקטות | M-302 • זלזאל (1 • 2 • 3) • נאזעאת |
| טילים בליסטיים | 

|  |  |
| --- | --- |
| טקטי (עד 300 ק״מ) | הורמוז 2 • חליג' פארס • טונדאר-69 • פאתח 110 • רעד • שיהאב-1 |
| טווח קצר (עד 1,000 ק״מ) | דזפול • זולפיקאר • סאמן • פאתח 313 • רעד-500 • קיאם-1 • שיהאב-2 |
| טווח בינוני (עד 5,000 ק״מ) | ח'וראמשהר • עימאד • עשוראא • פאז'ר-3 • קאדר-110 • שיהאב-3 |
| בין יבשתיים (5,000+) | BM-25 מוסודאן • סג'יל |

 |
| משגרי לוויינים | סאפיר • סימורג • קאסד |
**?(Where Do You Go To (My Lovely** (במילולית: לאן את הולכת (יפה שלי)?) הוא שיר משנת 1969 מאת פיטר סארסטד (Peter Sarstedt). השיר הגיע למקום הראשון במצעד הסינגלים הבריטי וזכה בפרס איבור נובלו לשיר הטוב של השנה (יחד עם Space Oddity של דייוויד בואי). לחן השיר הוא ואלס פשוט, המזכיר נגינת תיבת נגינה ברחובות פריז.

תוכן השיר
---------

השיר מספר על נערת-זוהר בשם מארי-קלייר שעלתה למעמדה מאשפתות. הדובר בשיר הכיר אותה בתור נערה עניה, עמו קיבצה נדבות בצוותא ברחובות נאפולי. כיום הנערה היא ידוענית החיה בפריז (בשדרות סן מישל) ומתחככת עם גדולי עולם הבידור והזוהר באתרי נופש אופנתיים כאתר הסקי סנט מוריץ בחורף וחוף ז'ה-לה-פה בקיץ. הדובר לועג לשטחיותה ולגינוני הפזרנות של נובו ריש שסיגלה (לקחה כמה קורסים בסורבון, גנבה ציור מפיקאסו, מחזיקה סוס גזעי שהוענק לה כמתנת יום-הולדת בידי אגא חאן הרביעי כרים אל-חוסייני לשם הכיף, וכו').

שם השיר נובע מהשאלה החוזרת בסוף כל בית: "לאן את הולכת במחשבתך, בלילה, כשאת לבדך במיטה?" התשובה, המוטחת בבית האחרון, שרק בו מתגלה זהותה האמיתית של מארי-קלייר והקשר שלה לדובר היא שהיא צריכה לחשוב עליו, על הנער שקיבץ נדבות לצידה ושהוא היחיד שמכיר אותה באמת ולא לשכוח מהיכן הגיעה לזוהר ולתהילה.

בשיר מוזכרים ידוענים אירופאים רבים של התקופה, בהם:

* מרלנה דיטריך - זמרת ושחקנית גרמניה
* זיזי ז'נמייר - בלרינה צרפתית
* פייר בלמן - מעצב אופנה צרפתי
* הרולינג סטונז
* סשה דיסטל - זמר צרפתי ומאהבה של בריז'יט בארדו
* אגא חאן - מגדל סוסי מרוץ וידוען

מי היא מארי-קלייר?
------------------

השם מרמז לשמו של מגזין האופנה "מארי קלייר". מעולם לא נמסר למי הכוונה, אך קיימות מספר תאוריות בקרב מעריצי השיר. פעמים רבות עולה שמה של סופיה לורן, ילידת משפחת עוני ברומא שאף גדלה תקופה בנאפולי, ועם בגרותה זכתה להצלחה מטאורית באיטליה, צרפת ובעולם כולו.

קישורים חיצוניים
----------------

* מידע על היצירה "Where Do You Go To?" באתר מיוזיק בריינז
* גרסאות נוספות ל"Where Do You Go To?" באתר SecondHandSongs
* מילים ומשמעות
* עובדות על שירים
* סארסטאד - סיפור ההצלחה, דבר, 4 באפריל 1969

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 99655efa-6599-335f-a91e-0303e2b7f3bb

 |
**ליאור חייט** (נולד ב-23 במאי 1974) הוא דובר ודיפלומט ישראלי, המכהן כדובר משרד החוץ. לשעבר קונסול ישראל במיאמי.

ביוגרפיה
--------

חייט נולד וגדל בפתח תקווה. את שירותו הצבאי מילא כקצין שיתוף ארטילרי בחיל הרגלים, והשתחרר בדרגת סרן.

במהלך כהונת הכנסת החמש עשרה שימש דוברו ועוזרו הפרלמנטרי של חבר הכנסת דוד טל.

החל את עבודתו בשירות החוץ הישראלי בשנת 2001. תפקידו הראשון היה דובר ונספח תרבות בשגרירות ישראל בארגנטינה.

עם שובו לישראל בשנת 2007 מונה לסגן דובר משרד החוץ, וב-2009 החל את תפקידו כדובר שגרירות ישראל בספרד. בשנת 2014 מונה לראש מחלקת מקסיקו, אמריקה המרכזית והאיים הקריביים, תפקיד בו כיהן משך כשנתיים. לאחר מכן נשלח לשרת כקונסול הכללי של ישראל במיאמי.

בשנת 2019 החליף את עמנואל נחשון כדובר משרד החוץ. במהלך כהונתו נחתמו הסכמי אברהם והתקיימה פסגת הנגב. בתפקידו זה שבר שיא עולמי במתן ראיונות לכלי תקשורת בינלאומיים, כאשר התראיין במשך 15 שעות רצופות (וכ-100 ראיונות) בנושא הנורמליזציה בין ישראל למדינות ערב.

ביולי 2022, עם מינויו של יאיר לפיד לראש ממשלת ישראל, מונה חייט לראש מערך ההסברה הלאומי, והוא הדיפלומט הראשון שכיהן בתפקיד זה. ימים אחדים לאחר כניסתו לתפקיד, הוביל את מערך ההסברה בביקור נשיא ארצות הברית ג'ו ביידן בישראל. לאחר כינונה של ממשלת ישראל השלושים ושבע פרש מתפקידו וחזר למשרד החוץ.

באפריל 2024 החל בתפקיד סמנכ"ל צפון אמריקה במשרד החוץ

השכלה וחיים אישיים
------------------

חייט בעל תואר ראשון בתקשורת וכלכלה מאוניברסיטת תל אביב ותואר שני במדיניות ציבורית מהאוניברסיטה העברית בירושלים. דובר אנגלית, ספרדית ופורטוגזית.

נשוי לחני ואב לשלושה.

הערות שוליים
------------

1. ↑  שמו הרשמי של התפקיד הוא "קונסול ישראל בפלורידה, אלבמה, מיסיסיפי ופוארטו ריקו"
2. 1 2 3  Lior Haiat, Israeli American Council
3. ↑  Sergio Carmona, Lior Haiat is region's new Israeli consul general, SunSentinel, ‏04-04-2016 (באנגלית)
4. ↑  איתמר אייכנר, שיא עולם ב"לדבר שלום", באתר ynet, 14 בספטמבר 2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007305761305171
* ISNI: 0000 0004 0282 5815
* VIAF: 298994906
* WorldCat (עם VIAF): 298994906

 |
שייח' **אִסמאעיל אבו שנב** (בערבית: **إسماعيل أبو شنب**; 1950 – 21 באוגוסט 2003) היה מראשי תנועת החמאס ברצועת עזה וממייסדיה. אבו שנב שימש כאחד מדוברי התנועה לפני שנהרג בירי טילים ממסוק ישראלי לעבר מכוניתו ב-21 באוגוסט 2003. יחד עמו נהרגו גם שניים משומרי ראשו, האני אבו אלעמארין, ומא'מן רבוד.

אבו שנב היה פעיל פוליטי בכיר של החמאס. הוא נמנה עם השייכים אל המעגל המצומצם והקרוב ביותר למנהיג החמאס, שיח' אחמד יאסין, וככזה, לקח חלק בהליכי קבלת ההחלטות בתנועה.

אסמאעיל אבו שנב למד הנדסה באוניברסיטת קהיר והוסמך לתפקיד מהנדס. הוא כיהן בעברו כיושב-ראש אגודת המהנדסים ברצועת עזה, ולעיתים גם הרצה בפקולטה להנדסה באוניברסיטה האיסלאמית בעזה. הוא ריצה עונש של 10 שנות מאסר בישראל על מעורבותו בפעילות חבלנית. במסגרת פעילותו בחמאס, הוא הרבה להתראיין בכלי התקשורת השונים, ולייצג את התנועה. בעמדותיו הוא נחשב לסמן מתון יחסית, וכמשתייך לזרם הפרגמטי בחמאס (אשר מוכן לפשרות זמניות מול ישראל ומול הרשות הפלסטינית)- זאת לעומת מנהיגי חמאס בולטים אחרים, כגון עבד אלעזיז אלרנטיסי ומחמוד אלזהאר, אשר ייצגו את הזרם הדוגמטי והבלתי מתפשר.

בתקופה שלפני הריגתו, שררו מאמצים פנים פלסטיניים במטרה לשמור על הפסקת אש (הודנה) חד צדדית מול ישראל. פיגוע התאבדות אשר בוצע ימים ספורים לפני כן על ידי פעיל חמאס באוטובוס קו 2 בירושלים, ובו נרצחו 22 אזרחים ישראלים, תרם להחלטה הישראלית להרוג את אבו שנב. היה זה מסר ישראלי תקיף לחמאס, ולפיו כמו הבכירים הצבאיים בחמאס, גם מנהיגיה הפוליטיים של התנועה ברצועת עזה אינם מחוסנים מפגיעה. הריגת אבו שנב גרם לחמאס להודיע באופן רשמי על סיום ההודנה וחזרה לפעילות צבאית בהיקף מלא. 

הריגת אבו שנב היוותה תקדים, וסללה את הדרך להתנקשויות וניסיונות להרוג בכירים נוספים בהנהגה המדינית של החמאס, ובכללם שיח' אחמד יאסין, ד"ר עבד אל-עזיז רנטיסי, מחמוד א-זהאר, ואחרים. בנוגע לשאלה מדוע בחרה ישראל להתנקש תחילה דווקא באבו שנב, אשר נחשב כמתון יחסית בעמדותיו ותמך בהפסקת האש, מסתמן כי מדובר היה בבחירה משיקולים מבצעיים - שכן בניגוד לבכירים אחרים בחמאס, אבו שנב לא הקפיד להסתתר ולשנות את שגרת יומו. 

במסגרת ההתקפות הראשוניות של מבצע עופרת יצוקה ב-27 בדצמבר 2008, נהרג בסיכול ממוקד חסן אבו שנב, בנו של אסמאעיל.

לקריאה נוספת
------------

* שלומי אלדר, **להכיר את חמאס**, כתר הוצאה לאור, 2012, לפי מפתח בעמ' 403

קישורים חיצוניים
----------------

| עיינו גם בפורטל: |
| --- |
|  | **פורטל המזרח התיכון** |

* פליקס פריש ועלי ואקד, צה"ל התנקש בבכיר החמאס בעזה, באתר ynet, 21 באוגוסט 2003
* וולף בליצר, מי היה אסמאעיל אבו שנב?, CNN (באנגלית)
* ריאיון עם אבו שנב (באנגלית)

הערות שוליים
------------

1. ↑  Hamas terrorist Ismail Abu Shanab, Israel Ministry of Foreign Affairs
**אלפה בדור קונטה** (באנגלית: **Alpha Bedor Conteh**; נולד ב-1 במאי 2000 בפריטאון שבסיירה לאון) הוא כדורגלן מסיירה לאון המשחק בעמדת קשר הכנף בקבוצת נפטצ'י באקו מליגת העל האזרית ובנבחרת סיירה לאון.

קריירת מועדונים
---------------

קונטה החל את הקריירה המקצוענית שלו בקבוצת סנטרל פאראד מליגת העל של סיירה לאון. ב-14 ביולי 2021 חתם בהפועל תל אביב מליגת העל הישראלית, הוא הושאל להפועל אום אל-פחם מהליגה הלאומית, במדיה ערך 18 הופעות ליגה והבקיע שער אחד.

ב-25 ביולי 2022 חתם קונטה בהפועל ראשון לציון מהליגה הלאומית. הוא ערך 20 הופעות ליגה במועדון, בהן הבקיע שני שערים.

ב-1 במרץ 2023 חתם קונטה בלוקומוטיב פלובדיב מליגת העל הבולגרית. הוא ערך 20 הופעות ליגה במועדון, בהן הבקיע ארבעה שערים.

ב-16 בינואר 2024 חתם על חוזה לשלוש שנים וחצי בנפטצ'י באקו מליגת העל האזרית. ב-21 בינואר ערך את הופעת הבכורה שלו במועדון, בתיקו 0-0 נגד סבאך במסגרת המחזור ה-19 בליגה לעונת 2023/2024.

קריירה בינלאומית
----------------

ב-14 באוקטובר 2023 ערך קונטה את הופעת הבכורה שלו בנבחרת סיירה לאון, בתיקו 1-1 נגד נבחרת בנין במשחק ידידות.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams

הערות שוליים
------------

1. ↑  אשר גולדברג, ‏‏אלפא קונטה חתם בהפועל תל אביב וצפוי לצאת להשאלה, באתר ספורט1, 14 ביולי 2021
2. ↑  תומר חבז, ‏אלפא קונטה הצטרף להפועל ראשון לציון, באתר ONE‏, 25 ביולי 2022
3. ↑  איציק כלפי, ‏הזר שלא נספר בהפועל נמכר ב-1.2 מיליון ש"ח, באתר ONE‏, 17 בינואר 2024
**רם ("רמי") שני** (נולד ב-8 בנובמבר 1958) הוא עיתונאי ישראלי, כתב גלי צה"ל.

ביוגרפיה
--------

רמי שני גדל והתחנך בקיבוץ ניר יצחק, בחבל אשכול שבמערב הנגב. ב-1977 סיים את לימודיו בתיכון נופי הבשור במועצה האזורית אשכול. בשנים 1977-1980 שירת בצה"ל בחיל התותחנים, בתפקידים פיקודיים שונים. מאוחר יותר השתתף כמפקד צוות תותח בגדוד מילואים במלחמת לבנון הראשונה.

בקיבוץ היה נהג משאית, שימש כקניין ועבד בתחזוקת מערכות קיטור גדולות. ב-1990 יצא ללמוד הנדסה במכללת רופין, אך שינה כיוון ועבר ללמוד עיתונאות בבית הספר לעיתונות ותקשורת "כותרת" בתל אביב. בשנת 2010 עזב את הקיבוץ ובמשך שנה וחצי גר במושב מסלול במערב הנגב. שנה וחצי לאחר מכן, עבר לבאר שבע.

לצד עבודתו ככתב בגלי צה"ל, עוסק שני בהכשרת מקצועות הרדיו בקרב תלמידים בגילים שונים, תלמידי תיכון במסגרות פעילות שונות וכן בוגרים. הוא מלמד קורס שפיתח על סמך הכשרתו, ניסיונו ולימודיו, למתן כלי פיתוח תוכן לתחנות רדיו קהילתיות המשדרות באמצעות רשת האינטרנט, זאת במקביל לעיסוק השגרתי כעיתונאי.

לשני שלוש בנות מנישואיו הראשונים. חי בזוגיות עם ורד ששון.

קריירה
------

שני החל את הקריירה שלו כעיתונאי ב-1993 ככתב במקומון 'כל הנגב' (לימים: 'ידיעות הנגב') מרשת ידיעות תקשורת. לאחר מכן שימש כתב ב"על המשמר", "דבר"' וירחון החקלאות והגינון "משוב"'. החל מ-1995 ובמשך 17 שנים ערך את עלון קיבוץ ניר יצחק "ביתנו".

במקביל לפעילותו בעיתונות הכתובה, שני החל לעסוק גם ברדיו. בשנת 1993 הפעיל אולפן רדיו חינוכי בתיכון אשל הנשיא. בשנת 1996 החל גם לעבוד ככתב רדיו דרום במערב הנגב, ובשנת 1998 עבר מרדיו דרום ל'גלי צה"ל'. מאז הוא מסקר במסגרת תחנת הרדיו הצבאית את אזור הדרום מאשדוד וצפון ים המלח עד אילת.

כעיתונאי, שני היה מהראשונים לדווח על אירוע החטיפה של גלעד שליט ב-2006, לאחר שבמהלך רכיבת אימון על אופניים הבחין בקולות הקרב שהתפתח בעקבות החטיפה. ב-2008 דיווח לראשונה על תחילת מבצע עופרת יצוקה בשבת שבה החל המבצע. הפצצות חיל האוויר פגעו באותו בוקר במאגרי תחמושת בכפרים שמול הקיבוץ בו גר וניתן היה לראות זאת מחצר ביתו. במהלך השנים פרסם עשרות סיפורים של תושבים שנפגעו כתוצאה של ירי הרקטות והפגיעות הנפשיות שנחרטו בהם.

ב-7 באוקטובר 2023, היום בו התחילה מלחמת חרבות ברזל, הגיע שני ברכבו הפרטי לעוטף עזה לאזור הטבח במסיבת הטבע ליד רעים וחילץ עשרות נפגעים תחת אש שנורתה ע"י מחבלי החמאס. שני חזר שש-שבע פעמים לאיזור הסכנה ברכבו הפרטי, לעיתים תוך כדי שידור.

קישורים חיצוניים
----------------

ויקישיתוף מדיה וקבצים בנושא **רמי שני** בוויקישיתוף
* רמי שני, ברשת החברתית אקס (טוויטר)
* ריאיון עם שני בעיתון 'אשכול 232', 2014
* הדף של שני באתר גל"צ

הערות שוליים
------------

1. ↑  , X (formerly Twitter)
2. ↑  מאיה פולק, המסיבה ברעים: המבלים שנחלצו לסייע, האזרחים שהתגנבו לפנות פצועים והלוחמים שניסו להגיע לכל אחד, באתר מקור ראשון, ‏27 אוקטובר 2023
פירוש נוסף ערך זה עוסק בצלם עיתונות. אם התכוונתם לתסריטאי, ראו יניב זוהר.
**יניב זוהר** (1969 - 7 באוקטובר 2023) היה צלם עיתונות ישראלי שעבד למען סוכנות הידיעות AP וישראל היום. זוהר עבד במחלקת ישראל של AP מ-2005 עד ל-2020. זוהר סיקר את תוכנית ההתנתקות (2005) ואת חטיפת גלעד שליט (2006).

זוהר נרצח על ידי מחבלי חמאס בטבח בנחל עוז במהלך מתקפת הפתע על ישראל.

ביוגרפיה
--------

יניב זוהר נולד ב-1969. בסביבות גיל 36, נכנס למחלקת ישראל בסוכנות הידיעות הבינלאומית AP, בה סיקר את תוכנית ההתנתקות שהתרחשה באותה השנה בה הצטרף, והיה בין הראשונים שהגיעו לזירת החטיפה של גלעד שליט ב-2006 וסיקר גם אותה ב-AP.

בהמשך כאשר פרש מ-AP המשיך להיות צלם בישראל היום וגם ברשת 13.

מותו
----

במתקפת הפתע על ישראל ב-7 באוקטובר 2023, הגיעו מחבלים לביתו של זוהר בקיבוץ נחל עוז, ורצחו אותו ביחד עם אשתו ושתי בנותיהם: קשת (21) ותכלת (18) בעת שהסתתרו בממ"ד בביתם. בנו בן ה-13 רץ ריצת בוקר בקיבוץ, ובעת המתקפה הוא תפס מחסה בבית סמוך, והוא הניצול היחיד בקרב בני המשפחה..

הערות שוליים
------------

1. ↑  יהי זכרם ברוך: צלם "ישראל היום" יניב זוהר נרצח יחד עם משפחתו על ידי מחבלים, באתר www.israelhayom.co.il
2. ↑  המהדורה המרכזית, צלם חדשות 13 יניב זוהר הובא למנוחות, באתר חדשות 13, 17 באוקטובר 2023
3. ↑  ציפי רומן, מסקנות עצובות: שלוש חוקרות שהמחקר המרתק שלהן נגדע ב-7 באוקטובר, באתר ynet, 7 בדצמבר 2023
4. 1 2  אתר למנויים בלבד עידו דוד כהן, צלם "ישראל היום", יניב זוהר, נרצח עם אשתו ושתי בנותיהם, באתר הארץ, 11 באוקטובר 2023
5. ↑  גיל משעלי, ‏צלם "ישראל היום" יניב זוהר נרצח יחד עם אשתו ושתי בנותיו, באתר ‏מאקו‏, 10 באוקטובר 2023
**הקורפוס ה-53** (בגרמנית: **LIII. Armeekorps**), היה קורפוס של הורמאכט במהלך מלחמת העולם השנייה.

היסטוריה
--------

### הקמה ראשונה

הקורפוס הוקם ב-21 בפברואר 1941, והועמד תחת פיקוד קרל וייזנברגר. במהלך מבצע ברברוסה לחם הקורפוס כחלק מהארמייה הרביעית במסגרת קבוצת ארמיות מרכז, ובמהלך הקרב על מוסקבה לחם כחלק מהארמייה השנייה, ולאחר מכן כחלק מארמיית הפאנצר השנייה. ב-1 בדצמבר 1941 מונה ולטר פישר פון וייקרשטהאל למפקד הקורפוס, וב-15 בינואר 1942 הוחלף על ידי אריך-היינריך קלסנר. ב-22 ביוני 1943 מונה פרידריך גולוויצר למפקד הקורפוס, וב-26 ביוני 1944 הושמד הקורפוס באזור ויטבסק במהלך מבצע בגרטיון.

### הקמה שנייה

ב-11 בנובמבר 1944 הוקם הקורפוס מחדש בדנציג, והועמד תחת פיקוד אדווין פון רותקירך אונד טראך. בדצמבר הועבר הקורפוס תחת פיקוד הארמייה השביעית במסגרת קבוצת ארמיות B, ולחם עימה במהלך הקרב על הבליטה. בינואר 1945 הועבר הקורפוס תחת פיקוד ארמיית הפאנצר השישית, ובפברואר 1945 הועבר הקורפוס תחת פיקוד ארמיית הפאנצר החמישית. ב-6 במרץ 1945 מונה ולטר בוטש למפקד הקורפוס, וב-24 במרץ הוחלף על ידי פריץ ביירליין, שפיקד עליו עד סוף המלחמה.

מפקדים
------

### הקמה ראשונה

* קרל וייזנברגר (21 בפברואר 1941 - 1 בדצמבר 1941)
* ולטר פישר פון וייקרסטהאל (1 בדצמבר 1941 - 15 בינואר 1942)
* אריך-היינריך קלסנר (15 בינואר 1942 - 22 ביוני 1943)
* פרידריך גולוויצר (22 ביוני 1943 - 26 ביוני 1944)

### הקמה שנייה

* אדווין פון רותקירך אונד טראך (11 בנובמבר 1944 - 6 במרץ 1945)
* ולטר בוטש (6 במרץ 1945 - 24 במרץ 1945)
* פריץ ביירליין (24 במרץ 1945 - 8 במאי 1945)

סדר הכוחות
----------

### מבצע ברברוסה

במהלך מבצע ברברוסה כלל הקורפוס את היחידות הבאות:

* הדיוויזיה ה-293

### הקרב על מוסקבה

במהלך הקרב על מוסקבה כלל הקורפוס את היחידות הבאות:

* הדיוויזיה ה-56
* הדיוויזיה ה-31
* הדיוויזיה ה-167

### מבצע בגרטיון

במהלך מבצע בגרטיון כלל הקורפוס את היחידות הבאות:

* הדיוויזיה ה-206
* הדיוויזיה ה-246
* דיוויזיית הלופטוואפה ה-4
* דיוויזיית הלופטוואפה ה-6

### הקרב על הבליטה

בקרב על הבליטה כלל הקורפוס את היחידות הבאות:

* דיוויזיית הפולקסגרנדיר ה-9
* דיוויזיית הפאנצרגרנדיר ה-15
* בריגדת "פיהרר גרנדיר"

קישורים חיצוניים
----------------

* הקורפוס ה-53 באתר lexikon-der-wehrmacht (בגרמנית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nr89018405
* VIAF: 157543373
* WorldCat: lccn-nr89018405

 |
**אריה חביב** (נולד ב-9 ביוני 1956) הוא כדורגלן עבר ישראלי ששיחק בעמדת השוער במהלך שנות השבעים והשמונים, והיה שותף לזכייתה היחידה של הפועל יהוד בגביע המדינה.

קריירה
------

חביב נולד להורים ילידי טורקיה שעלו לישראל ב-1949. הוא החל לשחק בשנת 1973 בקבוצת הנוער של הפועל יהוד, כשבהמשך עבר לשחק כדוריד עקב פציעה, אולם לבסוף חזר לשחק כדורגל. הוא צורף לסגל הקבוצה הבוגרת במהלך עונת 1975/1976. באותה עונה התמודדה הקבוצה על העלייה מליגה א', אז הליגה השנייה בחשיבותה, לליגה הבכירה. לקראת סוף העונה נפצעה שוערה של הקבוצה וחביב החליפו במשחקים המכריעים, בסיומם הבטיחה הקבוצה את עלייתה. יכולותיו הטובות במשחקים אלו הקנו לו מקום בסגל הפותח של הקבוצה בעונתה הראשונה בליגה הבכירה.

בעונת 1981/1982 היה שותף לזכייתה של הפעול יהוד בגביע המדינה, לאחר שניצחה 0–1 את הפועל תל אביב במשחק הגמר. בתום עונת 1983/1984 ירד עם הקבוצה בחזרה לליגת המשנה.

לאחר הירידה סירב לשחק בקבוצה, עד שלבסוף שוחרר משורותיה. לאחר קבלת השחרור עבר לשחק בקבוצת הפועל כפר סבא. בסיום העונה עבר למכבי נתניה, בה שיחק במשך שתי עונות עד שאיבד את מקומו לטובת קובי בלדב. בעונת 1987/1988 שיחק בהפועל חיפה בליגת המשנה, ובסיום העונה שב לליגה הבכירה, כשעבר לשחק בקבוצת בית"ר תל אביב, בה שיחק שתי עונות עד לפרישתו ממשחק פעיל.

### נבחרת לאומית

חביב זומן לראשונה לנבחרת ישראל בשנת 1978 במשחק ידידות מול נבחרת דנמרק, ובמהלך השנים רשם 25 הופעות במדי הנבחרת. חביב שיחק במדי הנבחרת במשחקי מוקדמות מונדיאל 1982, ואת הופעתו האחרונה ערך ב-10 בנובמבר 1985, בניצחון 0–3 על נבחרת ניו זילנד במסגרת מוקדמות מונדיאל 1986.

חיים אישיים
-----------

חביב נשוי בשנית. מאשתו הראשונה נולדו לו שני בנים ומאשתו השנייה שתי בנות.אשר גולדברג‏, "שלמה שרף אמר לי 'בכדוריד יכתבו עליך שתי שורות בעיתון'" - וואלה ספורט, באתר וואלה!‏, 8 בפברואר 2024

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  אשר גולדברג‏, "שלמה שרף אמר לי 'בכדוריד יכתבו עליך שתי שורות בעיתון'" - וואלה ספורט, באתר וואלה!‏, 8 בפברואר 2024
2. ↑  רענן וייס, "הכדורגל כאן לא מעניין", אומר השוער המיתולוגי, באתר ynet‏, 26 במאי 2014
**הר טונגרירו** (באנגלית: **Mount Tongariro**, מילולית במאורית: "פרץ רוח דרומית") הוא הר געש מורכב פעיל הנמצא במרכז האי הצפוני של ניו זילנד, כ-20 ק"מ דרומית לאגם טאופו. טונגרירו מתנשא לגובה של 1,978 מטרים מעל פני הים. הר הגעש טונגרירו נמצא בסמוך להרי הגעש רואפהו ונגאורוהו, וביחד הם מהווים את הפארק הלאומי טונגרירו, שהוכרז ב-1990 על ידי ארגון אונסק"ו כאתר מורשת עולמית.

הר הגעש טונגרירו מורכב מלפחות 12 חרוטים געשיים שונים. הוא התפרץ לראשונה לפני כ-260,000 שנים, והתפרצותו האחרונה התרחשה בשנת 2012. חלק מלועות ההתפוצצות התמלאו במים כדי ליצור אגמי לוע.

צילום אווירי של טונגרירו

ההתפרצות באוגוסט 2012
---------------------

כמה שבועות לפני ההתפרצות חלה עלייה בפעילות הסייסמית בסביבת הר הגעש – שהיה רדום במשך 115 שנים, אך לא היו סימנים נוספים שיצביעו על התפרצות קרבה דוגמת רעשים פתאומיים.

ההתפרצות הפריאטית החלה ב-6 באוגוסט לקראת חצות ונמשכה כ-30 דקות, ולאחריה נרשמה פעילות סייסמית ערה שנמשכה 15 - 20 דקות.

ההתפרצות שילחה עמוד התפרצות לגובה של 7 ק"מ ופצצות געשיות למרחק של קילומטר. האפר הגעשי שנפלט בהתפרצות נע למרחק של 200 ק"מ לעבר עיר הנמל נפייר במערב האי הצפוני, ולווה בריח עז של גופרית. כתוצאה מכך ביטלה אייר ניו זילנד טיסות שמסלוליהן עוברים בסמיכות להר הגעש ובכיוון התפזרות האפר.

ההתפרצות החלה בלוע טה מארי (Te Mari). עדי ראייה דיווחו על פעירת שלושה לועות חדשים.

קישורים חיצוניים
----------------

ויקישיתוף מדיה וקבצים בנושא **טונגרירו** בוויקישיתוף
* יפה כפיר, ‏טרק טונגרירו קרוסינג - אשה אחת לבד, באתר GoTravel

הערות שוליים
------------

1. ↑  אתר Global Volcanism Program
2. ↑  Scientists work to determine cause of eruption
3. ↑  ידיעה ב-nzherald.co.nz
4. ↑  דיווח באתר tvnz.co.nz
5. ↑  ידיעה באתר volcano discovery

טונגרירו - תמונה מפסגת הר הגעש נראוהי

טונגרירו - תמונה מפסגת הר הגעש נראוהי